
**PREŠOVSKÁ UNIVERZITA V PREŠOVE**

****

**SPRÁVA**

**o vzdelávacej činnosti**

**Prešovskej univerzity v Prešove**

**za rok 2012**

**Prešov 2013**

**Prešovská univerzita v Prešove**

**SPRÁVA**

**o vzdelávacej činnosti**

**Prešovskej univerzity v Prešove**

**za rok 2012**

Predkladá: prof. RNDr. René Matlovič, PhD.

rektor Prešovskej univerzity v Prešove

Vypracoval: prof. Milan Portik, PhD.

prorektor pre vzdelávanie PU v Prešove

# OBSAH

[1 ŠTUDIJNÉ PROGRAMY PU 4](#_Toc291501288)

2 ŠTUDENTI A PEDAGOGICKÍ ZAMESTNANCI................................................................6

[3](#_Toc291501290) PEDAGOGICKÍ ZAMESTNANCI.........................................................................................9

[4](#_Toc291501291) PRIJÍMACIE KONANIE ŠTUDENTOV.............................................................................11

[5](#_Toc291501292) ABSOLVENTI PU................................................................................................................14

[6](#_Toc291501293) PROPAGÁCIA ŠTÚDIA NA VYSOKEJ ŠKOLE..............................................................15

[7](#_Toc291501294) OCENENIE ŠTUDENTOV V RÁMCI PU..........................................................................17

[9](#_Toc291501296) ĎALŠIE VZDELÁVANIE NA PU.......................................................................................21

11 HODNOTENIE KVALITY VZDELÁVANIA...................................................................25

12 SYSTÉM SOCIÁLNEJ PODPORY ŠTUDENTOV...........................................................28

13 ZÁVER................................................................................................................................29

# Hodnotenie vzdelávacej činnosti za rok 2012 na Prešovskej univerzite v Prešove

PU uskutočňuje vysokoškolské vzdelávanie na ôsmich fakultách (FF, GTF, FHPV, FM, PF, PBF , FŠ, FZO) v 3. stupňoch štúdia (bakalársky stupeň, magisterský stupeň, doktorandský stupeň), v spojenom 1. a 2. stupni štúdia a v habilitačnom konaní a konaní na vymenúvanie profesorov.

Jednotlivé študijné odbory sú rozdelené do rôznych podskupín odborov. Medzi tieto podskupiny patria: učiteľstvo, vychovávateľstvo a pedagogické vedy, humanitné vedy, spoločenské   
a behaviorálne vedy, žurnalistika a informácie, ekonómia a manažment, vedy o neživej prírode, vedy   
o živej prírode, nelekárske zdravotnícke vedy, osobné služby, ekologické a environmentálne vedy

Na PU sa realizuje štúdium v dvoch formách (denná a externá) a všetky študijné programy sa poskytujú v slovenskom jazyku. Lingvistické študijné programy sa realizujú buď v kombinácii slovenského jazyka s cieľovým jazykom, alebo v cieľovom jazyku.

* 1. ŠTUDIJNÉ PROGRAMY NA PU

Široká škála študijných programov ponúkaná záujemcom o štúdium na PU v Prešove, pričom viaceré sú v rámci Slovenska ojedinelé, vytvára nielen priestor pre prípravu kvalifikovaných odborníkov s možnosťou uplatnenia sa na náročnom trhu práce, ale v duchu Magna Charta Universitatum (Bologna 1988) rozvíja kritické myslenie, učenie a porozumenie a podnecuje osobnú angažovanosť v najrôznejších spoločenských a intelektuálnych podobách, čo umožňuje absolventom adekvátnu adaptáciu na rýchlo sa meniace prostredie a situácie.Oproti roku 2011 univerzita rozšírila ponuku študijných programov tak v bakalárskom, ako aj v magisterskom stupni štúdia.

**Tabuľka 1: Počet akreditovaných študijných programov k 31.12.2012**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Fakulta** | **Stupeň štúdia** | | | | | | | |  |
| **Bc.** | | **Mgr.** | | **PhD.** | | **Spojený 1a 2. stupeň štúdia (Mgr.)** | | **HKVP** |
| **D** | **E** | **D** | **E** | **D** | **E** | **D** | **E** |  |
| FF | 44 | 25 | 37 | 25 | 14 | 14 | 0 | 0 | 13 |
| FHPV | 19 | 13 | 17 | 10 | 5 | 5 | 0 | 0 | 3 |
| PBF | 1 | 1 | 1 | 1 | 2 | 2 | 1 | 1 | 1 |
| GTF | 5 | 4 | 4 | 3 | 2 | 2 | 1 | 0 | 2 |
| FZO | 5 | 5 | 2 | 2 | 1 | 1 | 0 | 0 | 0 |
| FŠ | 4 | 4 | 3 | 2 | 1 | 1 | 0 | 0 | 1 |
| PF | 4 | 5 | 4 | 4 | 2 | 2 | 0 | 0 | 1 |
| FM | 3 | 3 | 1 | 1 | 1 | 1 | 0 | 0 | 1 |
| Celouniverzitné | 6 | 4 | 3 | 1 | 0 | 0 | 0 | 0 | 0 |
| **Spolu** | **91** | **64** | **72** | **49** | **28** | **28** | **2** | **1** | **22** |

Pozastavené akreditačné práva, ukončenie platnosti, odňaté akreditačné práva   
a zamietnuté žiadosti

V roku 2012 bolo na PU pozastavené právo udeľovať akademický titul Mgr. v študijnom programe španielsky jazyk a kultúra v študijnom odbore 2.1.35 prekladateľstvo a tlmočníctvo. Iné akreditačné práva na udeľovanie príslušného akademického titulu pozastavené, odňaté ani ukončené neboli.

ŚTUDENTI A PEDAGOGICKÍ ZAMESTNANCI

V akademickom roku 2012/2013 bolo na PU k 31.10. 2012 zapísaných **10059 študentov** *(tabuľka 2)*v prvých troch stupňoch vysokoškolského štúdia v dennej a externej forme***.*** Oproti roku 2011 (celkový počet študentov **9872**) **bol zaznamenaný nárast študentov** celkom o **187** (1, 81%) z toho v dennej forme **nárast o 506** a v externej forme štúdia **pokles o 319** študentov.

Pri porovnaní zastúpenia jednotlivých stupňov štúdia môžeme konštatovať, že:

* **6 643** študentov bolo zapojených do štúdia na **1. stupni štúdia:**  **5 182** (78%) v dennej forme a **1 461**(22%) v externej forme,
* **2 727** študentov bolo zapojených do štúdia na **2. stupni štúdia:**  **1 926** (70,6%) v dennej forme a **801** (29,4%) v externej forme,
* **192** študentov bolo zapojených do štúdia v **spájajúcom** **1. a 2. stupni štúdia: 131** (68,2%) v dennej forme a **61** (31,8%) v externej forme,
* **497** študentov bolo zapojených do štúdia na **3. stupni štúdia:** **208** (41,8%) v dennej forme a **289** (58,2%) v externej forme.

**Tabuľka 2: Počty študentov v dennej a externej forme štúdia k 31. 10. 2012**

|  |  |  |  |
| --- | --- | --- | --- |
| **2011/2012** | **Denná forma štúdia** | **Externá forma štúdia** | **Spolu** |
| **1. stupeň štúdia** | 5182 | 1461 | 6643 |
| **2. stupeň štúdia** | 1926 | 801 | 2727 |
| **spájajúci 1. a 2. stupeň** | 131 | 61 | 192 |
| **3. stupeň štúdia** | 208 | 289 | 497 |
| **SPOLU** | **7447** | **2612** | **10059** |

Uvedené počty študentov v jednotlivých stupňoch a formách štúdia ukazujú na dve významné tendencie: **zastavenie znižovania celkového počtu študentov a pretrvávajúce  výrazné znižovanie počtu externých študentov** *(Tabuľka 3),* pričom ide o kontinuálny proces od r. 2008 (Grafy 1,2).

**Tabuľka 3: Prehľad počtu študentov v dennej a externej forme v jednotlivých stupňoch  
 štúdia k 31. 10. 2012 podľa jednotlivých fakúlt**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Denná forma štúdia** | | | | | | **Externá forma štúdia** | | | | | **SPOLU** |
| **Fakulta** | 1. stupeň | 2. stupeň | spájajúci 1. a 2. stupeň štúdia | 3. stupeň | **SPOLU** | 1. stupeň | 2. stupeň | spájajúci 1. a 2. stupeň štúdia | 3. stupeň | **SPOLU** |
| **FF** | 1781 | 655 | 0 | 82 | **2518** | 181 | 55 | 0 | 121 | **357** | **2875** |
| **GTF** | 160 | 110 | 87 | 15 | **372** | 100 | 106 | 0 | 19 | **225** | **597** |
| **FHPV** | 877 | 354 | 0 | 57 | **1288** | 212 | 87 | 0 | 41 | **340** | **1628** |
| **FM** | 1070 | 397 | 0 | 28 | **1495** | 415 | 192 | 0 | 59 | **666** | **2161** |
| **PF** | 428 | 208 | 0 | 11 | **647** | 279 | 129 | 0 | 27 | **435** | **1082** |
| **PBF** | 120 | 104 | 44 | 11 | **279** | 65 | 88 | 61 | 9 | **223** | **502** |
| **FŠ** | 222 | 46 | 0 | 4 | **272** | 50 | 19 | 0 | 13 | **82** | **354** |
| **FZO** | 507 | 52 | 0 | 0 | **559** | 159 | 125 | 0 | 0 | **284** | **843** |
| **CUP** | 17 | 0 | 0 | 0 | **17** | 0 | 0 | 0 | 0 | **0** | **17** |
| **SPOLU** | 5182 | 1926 | 131 | 208 | **7447** | 1461 | 801 | 61 | 289 | **2612** | **10059** |

Na štyroch fakultách: FF, FHPV, FM, PF (Prehľad 4) študuje spolu **7746** študentov, čo je 77% z celkového počtu študentov.

Graf 1 Pomer študentov dennej a externej formy štúdia

Medziročný pokles študentov od roku 2008 (graf 2) bol zastavený. Počet študentov nad hranicou desaťtisíc je v súlade so stabilizáciou počtov študentov ( pri neustálom znižovaní počtu externých študentov) a zodpovedá zámerom vo vzťahu ku skvalitňovaniu vzdelávacieho procesu a počtu študentov na jedného učiteľa. Je v záujme univerzity, aby učitelia mali dostatok priestoru a času pre využívanie moderných edukačných metód a foriem vzdelávania, pre prácu v menších študijných skupinách a pre možnosť optimálne využívať dostupné informačné zdroje a prostriedky edukácie.

Graf 2: Vývoj počtu študentov PU

Pedagogickí zamestnanci

Celková kvalifikačná štruktúra vysokoškolských učiteľov sa vyvíja v súlade s  Dlhodobým zámerom Prešovskej univerzity v Prešove na roky 2008 – 2013 s výhľadom do roku 2015, a to dosiahnuť plnú kvalifikovanosť tvorivých zamestnancov univerzity získaním vysokoškolského vzdelania tretieho stupňa.

Tabuľka 4: Kvalifikačná štruktúra vysokoškolských učiteľov PU ( k 31.10.2011, k 31.10.2012)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Fakulta** | **Počet profesorov a docentov s DrSc.** | | **Počet ostatných docentov** | | **Počet ostatných učiteľov s ved. hodnosťou** | | **Počet ostatných učiteľov bez ved. hodnosti** | | **Počet učiteľov spolu** | |
|  | |  | |
| **2011** | **2012** | **2011** | **2012** | **2011** | **2012** | **2011** | **2012** | **2011** | **2012** |
| **FF** | 25,9 | 27,4 | 47,5 | 46,8 | 108,3 | 100,2 | 18,4 | 15,3 | 200,1 | 189,7 |
| **GTF** | 5 | 5 | 6 | 8 | 13,4 | 11,4 | 0 | 0 | 24,4 | 24,4 |
| **FHPV** | 8,9 | 10 | 24 | 22,5 | 35 | 34,6 | 3 | 2,4 | 70,9 | 69,5 |
| **FM** | 5,45 | 6,5 | 17 | 19 | 44,2 | 49,1 | 2,9 | 0 | 69,6 | 74,6 |
| **PF** | 4 | 5 | 16 | 18 | 29 | 23 | 3,9 | 4 | 52,9 | 50,0 |
| **PBF** | 2 | 1 | 5 | 7 | 11 | 9 | 0 | 0 | 18,0 | 17,0 |
| **FŠ** | 2 | 2 | 6 | 5 | 12 | 14 | 1 | 1 | 21,0 | 22,0 |
| **FZO** | 3,7 | 3,5 | 8,2 | 9,2 | 24,6 | 27 | 22,1 | 20,2 | 58,6 | 59,9 |
| **Celouniverzitné pracoviská** |  | 1 | 1 | 2 | 12,5 | 14,5 | 13 | 10,9 | 26,5 | 28,4 |
| **Spolu** | **57,0** | **61,4** | **130,7** | **137,5** | **290,0** | **282,8** | **64,3** | **53,8** | **541,9** | **535,5** |

Tabuľka 4 uvádza priemerné evidenčné prepočítané počty učiteľov k 31.10.2011,2012, keďže k tomuto dátumu sa sleduje kvalifikačná štruktúra ako jeden z ukazovateľov pri tvorbe rozpočtu. Pri porovnaní rokov 2011 a 2012 sa počet profesorov zvýšil o 4,4 zamestnanca, počet docentov sa zvýšil o 6,8 zamestnanca a počet ostatných učiteľov s vedeckou hodnosťou sa znížil o 7,2 zamestnanca.

Počet učiteľov bez vedeckej hodnosti sa znížil o 10,5 zamestnanca, čo znamená, že z celkového počtu vysokoškolských učiteľov učitelia bez vedeckej hodnosti tvoria 10,05 % (v roku 2008, kedy bol prijatý Dlhodobý zámer PU v Prešove to bolo 33,88%).

Kvalifikačný rast tvorivých zamestnancov univerzity bez vysokoškolského vzdelania tretieho stupňa

Kvalifikačnému rastu tvorivých zamestnancov univerzity bez vysokoškolského vzdelania tretieho stupňa je venovaná mimoriadna pozornosť aj v nadväznosti na proces akreditácie študijných programov. V priebehu roka 2012 z vysokoškolských učiteľov prijatých bez vysokoškolského vzdelania tretieho stupňa úspešne ukončilo štúdium 11 učiteľov a 5 učiteľov ukončilo pracovný pomer. Počet vysokoškolských učiteľov bez vedeckej hodnosti sa znížil v priebehu roka 2012 o 16 (Tabuľka 5).

**Tento prehľad naznačuje, že pozitívny vývoj v kvalifikačnom raste zabezpečí plnú kvalifikovanosť do konca roku 2014.**

Tabuľka 5: Porovnanie medziročného vývoja stavu vysokoškolských učiteľov

**bez ukončeného tretieho stupňa vysokoškolského vzdelania.**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Fakulta** | **A** | | **B** | | **C** | | **D** | | **E** | | **F** | | **Spolu** | |
| **2011** | **2012** | **2011** | **2012** | **2011** | **2012** | **2011** | **2012** | **2011** | **2012** | **2011** | **2012** | **2011** | **2012** |
| **FF** | 3 | **3** |  | **1** | 8 | **3** | 3 | **4** |  |  |  |  | 14 | **11** |
| **GTF** |  |  |  |  |  |  |  |  |  |  |  |  | 0 | **0** |
| **FHPV** |  |  |  |  | 1 |  | 2 | **1** |  |  |  |  | 3 | **1** |
| **FM** |  |  |  |  | 3 |  |  |  |  |  |  |  | 3 | **0** |
| **PF** | 1 | **1** | 1 | **1** | 1 | **1** | 1 | **1** |  |  |  |  | 4 | **4** |
| **PBF** |  |  |  |  |  |  |  |  |  |  |  |  | 0 | **0** |
| **FŠ** |  |  |  |  | 1 | **1** |  |  |  |  |  |  | 1 | **1** |
| **FZO** | 5 | **5** | 2 | **3** | 7 | **5** | 9 | **4** |  | **1** |  |  | 23 | **18** |
| **CCKV-ÚJK** |  |  |  |  | 6 | **4** |  |  |  |  |  |  | 6 | **4** |
| **CCKV-UDK** |  |  |  |  | 2 | **2** |  |  |  |  |  |  | 2 | **2** |
| **ÚRJK** |  |  |  |  | 1 |  |  |  |  |  |  |  | 1 | **0** |
|  | 9 | **9** | 3 | **5** | 30 | **16** | 15 | **10** | **0** | **1** |  |  | 57 | **41** |

**A** – nebol (a) som a nie som zapojený (á) do doktorandského štúdia

**B** – v minulosti som bol(a) a v súčasnosti nie som zapojený(á) do doktorand. štúdia

**C** – som zapojený (á) do doktorand. štúdia v štádiu pred vykonaním dizertačnej skúšky

**D** – som zapojený (á) do doktorandského štúdia v štádiu po úspešnom vykonaní dizertačnej skúšky a pred odovzdaním

dizertačnej práce

**E** – odovzdal (a) som dizertačnú prácu a čakám na obhajobu

**F** – úspešne som obhájil (a) dizertačnú prácu a čakám na priznanie PhD.

Veková štruktúra vysokoškolských učiteľov

Ďalšou oblasťou ľudských zdrojov, ktorej je potrebné venovať zvýšenú pozornosť je veková štruktúra vysokoškolských učiteľov v nadväznosti na zabezpečenie dostatočného počtu odborných garantov študijných programov akreditovaných na univerzite.

Priemerný vek učiteľov sa oproti minulému roku mierne zvýšil, pričom pokles priemerného veku je zaznamenaný len u kategórie asistentov. Z celkového počtu vysokoškolských učiteľov 45,7 % je mladších ako 45 rokov, 33,15 % je starších ako 55 rokov. Oproti roku 2011 vzrástol počet učiteľov starších ako 65 rokov o 9, čo prestavuje 33,33 % (Tabuľka 6).

**Naďalej osobitnú pozornosť venovať vekovej štruktúre profesorov v kontexte limitov v garanciách študijných odborov a programov.**

Tabuľka 6: Veková štruktúra vysokoškolských učiteľov podľa funkčného zaradenia

**na univerzite ako celku k 31.12.2012**

|  |  |  |  |  |  |  |
| --- | --- | --- | --- | --- | --- | --- |
| **Vek** | **Profesor** | **Docent** | **Odborný asistent** | **Asistent** | **Lektor** | **Spolu** |
| 0 - 25 |  |  |  | 1 |  |  |
| 25 - 45 |  | 18 | 215 | 12 | 6 | 251 |
| 45 - 55 | 12 | 46 | 53 | 4 | 1 | 116 |
| 55 - 65 | 34 | 49 | 56 | 2 | 5 | 146 |
| 65 - 70 | 4 | 9 | 16 |  |  | 29 |
| 70 a viac | 4 | 2 | 1 |  |  | 7 |
| Spolu | 54 | 124 | 341 | 19 | 12 | 549 |
| **Priemerný vek** | **59,33** | **54,15** | **43,24** | **39,01** | **45,83** | **47,21** |

Prijímacie konanie študentov

Jedno zo základných kritérií pre nastavenie počtu prijímaných študentov na PU bolo kritérium zvyšovania kvality štúdia a prípravy absolventov, ktorí obstoja v konkurenčnom prostredí trhu práce. Tomu zodpovedal trend stabilizácie počtu prijímaných študentov uplatňovaním náročnejších kritérií v prijímacom pokračovaní a takisto zastabilizovanie primeraného počtu študentov pripadajúcich na jedného vysokoškolského učiteľa.

Prijímacie konanie bolo v súlade s platnou legislatívou a podmienkami prijatia na štúdium, ktoré boli prerokované a schválené akademickými senátmi fakúlt a sú súčasťou dokumentu Zásady prijímacieho konania na PU.

Jednotlivé fakulty majú vytvorený vlastný metodický postup realizácie prijímacieho konania, s ktorým úzko súvisí aj propagácia štúdia pre získavanie najlepších študentov stredných škôl pre jednotlivé študijné programy.

Celkový počet prihlásených študentov bol **9443**, čo je výrazný pokles v porovnaní s predchádzajúcimi rokmi (2009 -11072; 2010 -11669, 2011-10419). **V porovnaní s rokom 2011 bol pokles o 976 študentov.** Na denné štúdium v bakalárskom stupni bol zaznamenaný pokles o 315 študentov, na externé štúdium bol pokles o 189 študentov. V magisterskom stupni v dennej forme oproti minulému roku bol pokles o 225 a v externej forme pokles o 251 študentov. V treťom stupni v dennom štúdiu bol pokles o 35 študentov a v externej forme nárast o 29 študentov. Veľmi výrazný pokles na externom štúdiu – 440 študentov bol spôsobený celkovým spoplatnením externého štúdia. Vo vzťahu k ekonomickým špecifikám Prešovského kraja ako hospodársky najmenej rozvinutého kraja je takýto stav pochopiteľný.

V Tabuľkách 7,8 a grafoch 2,3 je zaznamenaná dynamika zmien v ostatných dvoch akademických rokoch (záujemcovia o štúdium, prijatí a zapísaní študenti).

**Tabuľka 7: Prehľad o počtoch záujemcov, prijatých a zapísaných študentov   
v ak. roku 2012/2013**

|  |  |  |  |  |  |  |
| --- | --- | --- | --- | --- | --- | --- |
| **2012/2013** | **Bakalársky stupeň** | | **Magisterský stupeň** | | **Doktorandský stupeň** | |
| **denné štúdium** | **externé štúdium** | **denné štúdium** | **externé štúdium** | **denné štúdium** | **externé štúdium** |
| **Zverejnený počet miest** | 2315 | 1020 | 1540 | 861 | 48 | 101 |
| **Počet prihlásených študentov** | 6651 | 839 | 1313 | 429 | 124 | 77 |
| **Počet prijatých študentov** | 4502 | 791 | 1119 | 399 | 36 | 93 |
| **Aktuálny počet zapísaných študentov 1. ročníkov** ( k 31.10. 2012) | 2452 | 575 | 953 | 336 | 36 | 74 |
| **Počet prihlásených študentov na 1 zverejnené miesto** | 2,87 | 0,82 | 0,85 | 0,50 | 2,58 | 0,76 |
| **Počet prihlásených na 1 prijaté miesto** | 1,48 | 1,06 | 1,17 | 1,08 | 3,44 | 0,83 |
| **Pomer prijatých na 1 zapísané miesto** | 1,84 | 1,38 | 1,17 | 1,19 | 1,00 | 1,26 |

**Tabuľka 8: Prehľad o počtoch záujemcov, prijatých a zapísaných študentov v ak. roku 2011/2012**

|  |  |  |  |  |  |  |
| --- | --- | --- | --- | --- | --- | --- |
| **2011/2012** | **Bakalársky stupeň** | | **Magisterský stupeň** | | **Doktorandský stupeň** | |
| **denné štúdium** | **externé štúdium** | **denné štúdium** | **externé štúdium** | **denné štúdium** | **externé štúdium** |
| **Zverejnený počet miest** | 1575 | 665 | 1163 | 675 | 61 | 138 |
| **Počet prihlásených študentov** | 6966 | 1028 | 1538 | 680 | 159 | 48 |
| **Počet prijatých študentov** | 2868 | 763 | 1100 | 572 | 49 | 75 |
| **Aktuálny počet zapísaných študentov**  **1. ročníkov** ( k 31. 10. 2011) | 1806 | 553 | 999 | 484 | 49 | 52 |
| **Počet prihlásených študentov na 1 zverejnené miesto** | 4,42 | 1,55 | 1,32 | 1,01 | 2,61 | 0,35 |
| **Počet prihlásených na 1 prijaté miesto** | 2,43 | 1,35 | 1,40 | 1,19 | 3,24 | 0,64 |
| **Pomer prijatých na 1 zapísané miesto** | 1,59 | 1,38 | 1,10 | 1,18 | 1,00 | 1,44 |

Graf 2: Pomer počtu prihlásených ku počtu prijatých študentov   
v akademickom roku 2012/2013

Graf 3: Pomer počtu zapísaných ku počtu prijatých študentov v akademickom roku 2012/2013

Najvyššia selekcia je v skupine uchádzačov o bakalárske štúdium. Študenti stredných škôl si zvyčajne podávajú 2 a viac prihlášok na bakalárske štúdium (vrátane rozličnosti študijných odborov a programov). Počet prihlásených ku počtu absolventov stredných škôl v danom roku je tak podstatne odlišný ako počet absolventov bakalárskeho štúdia ku počtu podaných prihlášok   
na magisterské štúdium, kde sa stretávame najmä s tým, že absolventi chcú zväčša pokračovať na tej istej vysokej škole, kde získali bakalárske vzdelanie a podávajú si 1-2 prihlášky na vysoké školy (pričom pokračovanie je zväčša limitované absolvovaným študijným odborom a teda variabilita nemôže byť taká vysoká ako pri bakalárskom štúdiu).

Absolventi PU

V akademickom roku 2011/2012 úspešne ukončilo štúdium **3260** absolventov vo všetkých troch stupňoch štúdia, z toho v dennej forme **2212** (67,8%), v externej **1048** (32,2%). Bakalársky stupeň v oboch formách ukončilo **1714** absolventov. Tí vo vzťahu ku štruktúrovaným študijným programom predstavujú dobrý potenciál uchádzačov o magisterský stupeň štúdia. V kontextoch skvalitňovania edukačného procesu a pri profilovaní študijných programov a absolventov štúdia, bol vytvorený priestor pre dôslednú analýzu úspešnosti absolventov podľa jednotlivých odborov a programov.  
Je prioritnou snahou univerzity budovať také študijné odbory a programy, ktorých absolventi nájdu uplatnenie na trhu práce.

**Tabuľka 9** mapuje a porovnáva študentov, ktorí v akademickom roku 2010/2011 a 2011/2012 ukončili alebo prerušili štúdium.

Tabuľka 9: Prehľad o počtoch študentov, ktorí ukončili štúdium v ak. roku 2010/2011, 2011/2012

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Stupeň** | **Bakalársky stupeň** | | | | **Magisterský stupeň** | | | | **Doktorandský stupeň** | | | |
| **Forma štúdia** | **denná** | | **externá** | | **denná** | | **externá** | | **denná** | | **externá** | |
| **r. 2011** | **r. 2012** | **r. 2011** | **r. 2012** | **r. 2011** | **r. 2012** | **r. 2011** | **r. 2012** | **r. 2011** | **r. 2012** | **r. 2011** | **r. 2012** |
| **Počet absolventov** | 1285 | **1212** | 713 | **502** | 1089 | **959** | 618 | **507** | 26 | **43** | 53 | **38** |
| **Počet študentov, ktorí prerušili štúdium** | 63 | **88** | 44 | **40** | 41 | **33** | 20 | **10** | 8 | **16** | 23 | **46** |
| **Počet študentov, ktorí boli vylúčení** | 253 | **311** | 102 | **134** | 18 | **27** | 24 | **17** | 2 | **3** | 31 | **23** |
| **Počet študentov, ktorí zanechali štúdium** | 246 | **256** | 95 | **70** | 28 | **33** | 26 | **36** | 4 | **4** | 13 | **18** |

* 1. Propagácia štúdia na vysokej škole

Informácie o univerzite, jej poslaní, štruktúre i živote na akademickej pôde sú dôležitým nástrojom marketingových aktivít univerzity. Sú mimoriadne dôležité hlavne pre absolventov stredných škôl pri ich rozhodovaní výberu vysokej školy, študijných odborov a programov. Tieto aktivity boli realizované na niekoľkých úrovniach.

* **Veľtrhy vzdelávania**

PU sa zúčastnila dvoch najväčších veľtrhoch vzdelávania na území Slovenska: ***ACADEMIA&VAPAC*** v Bratislave, ***PRO EDUCO*** v Košiciach, ďalej na veľtrhu vzdelávania a práce ***„Európa pre mladých“,*** ktorý sa konal v Prešove a jedného menšieho veľtrhu práce a ďalšieho vzdelávania ***Job2Day***, ktorý sa taktiež konal v Prešove.

Hlavným cieľom účasti PU v Prešove na týchto veľtrhoch bolo informovať predovšetkým záujemcov o vysokoškolské štúdium, ďalej študijných poradcov i partnerov univerzít o študijných programoch, aktivitách fakúlt i o celouniverzitných pracoviskách.

* **Dní otvorených dverí**

Fakulty počas akademického roka organizovali *„Dni otvorených dverí“* pre záujemcov o štúdium i širokú verejnosť a poskytovali informácie o štúdiu, študijných programoch, voľnočasových aktivitách pre študentov i iných aktivitách a úspechoch fakúlt.

* **Internetové zdroje**

Propagácia PU je realizovaná aj prostredníctvom webovej stránky univerzity, fakúlt a jednotlivých celouniverzitných pracovísk. FF a FM majú zriadené webové kontá na Facebooku. Na internetovej stránke PU je k dispozícii časopis PU *Na Pulze* <http://napulze.unipo.sk/>. Rozsah printovej verzie jedného čísla časopisu v roku 2012 bol v priemere 55 strán. Celkový náklad tlače printovej verzie časopisu predstavoval 4.000 výtlačkov.

* **UNIPOCENTRUM**

Hlavným poslaním centra je poskytovanie komplexných informačno-poradenských a marketingových služieb, študentom univerzity, zamestnancom univerzity a verejnosti. Centrum v rámci uvedeného poslania zabezpečuje najmä informačné služby, poradenské služby, komunikáciu s verejnosťou a PR aktivity, marketingovo-propagačné služby, redakčnú činnosť, prolongáciu univerzitných preukazov a doplnkové služby.

UNIPOCENTRUM zastrešuje informačno-poradenský inkubátor pre podporu marketingu PU - **UNIPO KONTAKT,** ktorý slávnostne otvoril rektor PU dňa 3.10.2012.

**V rámci informačných služieb** centrum spravuje aktívnu on-line databázu širokého spektra ponúk pre študentov univerzity, ktorá obsahuje ponuky ubytovania, práce, brigád, dobrovoľníckych a sociálnych činností, študijných ponúk, kultúrno-spoločenských, športových a iných podujatí, a tiež rôznych oznamov určených študentom. Informačné služby zahŕňajú aj ***„služby kancelárie prvého kontaktu“****,* ktoré pomáhajú získať prvotnú informáciu o univerzite, štúdiu, ale aj o meste Prešov a službách v ňom. Centrum v rámci informačných služieb poskytuje svoje priestory tretím stranám, ktoré prinášajú študijné, brigádnické a iné ponuky pre študentov.  Centrum koordinuje a zabezpečuje vzájomné vnútorné informačné prepojenie univerzitných pracovísk s verejnosťou, médiami a vnútornými informačnými a mediálnymi prostriedkami (elektronické informačné tabule, LCD panely, web, Rádio PaF, Televízia Mediálka TV). Centrum prostredníctvom web administrátora zastrešuje propagáciu aktivít univerzity na webe zadávaním a aktualizáciou monitoringu univerzitných podujatí. Úlohou marketingu je vo vzťahu k verejnosti poskytovať informácie o podujatiach organizovaných na pôde PU, o plnení poslania vzdelávania a informovanosti, ponúkanie aktivít celouniverzitných pracovísk pre širokú verejnosť regiónu na východnom Slovensku (jazykové kurzy, Univerzita tretieho veku, Detská univerzita, atď.).

Oproti roku 2011 došlo k dvojnásobnému nárastu počtu propagačných materiálov s logom PU.

Ocenenia študentov v rámci vysokej školy

V roku 2012 rektor PU ocenil aktívnych študentov reprezentujúcich PU pri viacerých príležitostiach. V deň svojej promócie si za vynikajúci prospech prevzalo **88** úspešných absolventov Cenu rektora.

Pri otvorení akademického roka si okrem pedagógov prevzalo **Cenu rektora** aj **5** študentov, ktorí univerzitu reprezentovali na medzinárodných, národných vedeckých, športových či kultúrnych podujatiach, ale aj tí študenti, ktorí svojou príkladnou činnosťou budujú imidž univerzity nielen ako vedeckej inštitúcie, ale aj inštitúcie, ktorá presadzuje humánnosť a ľudský prístup k svojmu okoliu.

V novembri 2012 boli udelené **mimoriadne motivačné štipendiá** 159 študentom v celkovej výške 29 672 €. Za vynikajúce študijné výsledky v roku 2012 bolo udelené 1809 študentom **prospechové motivačné štipendium** vo výške 435 265 €.

* 1. Udelenie Ceny rektora PU študentom PU v r. 2012

Cena rektora PU je udeľovaná študentom za reprezentáciu univerzity a Slovenskej republiky v umeleckej, športovej, výskumnej a vývojovej oblasti na medzinárodnej, národnej a regionálnej úrovni, ako i za príkladné plnenie povinností slúžiacich na skvalitnenie života študentov univerzity a pod. Cenu rektora za rok 2012 udelil rektor PU týmto študentom:

* FF

**Mgr. Ivana Hostová -** za publikačnú a vedeckú činnosť, za aktívnu účasť na konferenciách

**Mgr. Marcel Martončik -** za publikovanie 2 vedeckých štúdií v zahraničnom karentovanom časopise v jednom roku:

1. Marcel Martončik (2011). Profesijné záujmy: Tradičné a súčasné vymedzenie pojmu. Československá psychologie, 55, 1, 49-55.

2. Marcel Martončik (2011). Stabilita, zmena a vývin záujmov. Československá psychologie, 55, 4, 345-355

* FHPV

**RNDr. Marta Blaščáková** - za publikačnú činnosť a spoluautorstvo na vysokoškolskej učebnici

* PBF

**Mgr. Ing. Michal Dvořaček** - za vydanie monografickej práce Asketický rozměr života Pravoslavného křesťana

* FŠ

**Bc. Andrea Palanská -** za napísanie odbornej monografie „História večerného behu v Prešove“. Monografia analyzuje historický priebeh 50 ročníkov Večerného behu v Prešove. Skúma obdobia, v ktorom sa Večerný beh v Prešove uskutočňoval a odhaľuje politický, ekonomický a sociálny vplyv na toto významné športové podujatie.

Ocenenia a účasť študentov na významných podujatiach v r. 2012

V Tabuľke 10 uvádzame najvýznamnejšie ocenenia a účasti študentov PU na rôznych národných aj medzinárodných súťažiach počas roka 2012.

Tabuľka 10: Ocenenia a účasť študentov na významných podujatiach PU

|  |  |  |  |  |
| --- | --- | --- | --- | --- |
| **Typ podujatia** | **Umiestnenie** | **Reprezentant z PU** | **Názov podujatia** | **Fakulta** |
| Medzinárodné | účasť | Eva Bosáková | La chanson francaise . Súťaž amatérov v spievaní francúzskych piesní; jún 2012, Bulharsko | FF |
| Medzinárodné | účasť | MSZ Nostro Canto (Mgr. Tatiana Švajková, PhD.) | 33. ročník medzinárodného festivalu Katalánskeho centra pre zborový spev; september 2012, Španielsko | FF |
| Medzinárodné | aktívna účasť | Mária Beretová  Lenka Mazáková  Daniela Mihaľová  Anna Semanová  Tatiana Hamráčková Dagmara Kožárová  Monika Matinová  Dominika Policianová  Ľubica Kováčová  Jana Sopková | Študent na ceste k praxi. Prvá študentská vedecká konferencia v odbore špeciálna pedagogika a liečebná pedagogika; máj 2012, Prešov | PF |
| Celoslovenské | aktívna  účasť | Ľudmila Husovská, Mária Kucharová, Nikoleta Paličková | Celoslovenské kolo vedomostnej súťaže vysokých škôl o olympizme; Liptovský Mikuláš, 4. miesto PF PU | PF |
| medzinárodné  október 2012 | 2. miesto  3. miesto  3.miesto (družstvá) | Veronika Balážová | Majstrovstvá Európy Taekwon-do | FŠ |
| medzinárodné  jún 2012 | 1. miesto  1. miesto  2.miesto | Veronika Balážová | Summer Cup Romania – Oradea | FŠ |
| národné  máj 2012 | 1. miesto  1. miesto  1.miesto | Veronika Balážová | Majstrovstvá Slovenska – Čaňa | FŠ |
| medzinárodné  marec 2012 | 2. | Mgr. Peter Kačúr | Sciencia movens. Medzinárodná študentská vedecká konferencia; Praha | FŠ |
| medzinárodné  marec 2012 | 2. | Mgr. Marek Kokinda | Sciencia movens. Medzinárodná študentská vedecká konferencia; Praha  Cena prof. Choutky za Prínos pre športový tréning. | FŠ |
| medzinárodné  máj 2012 | 2. | Monika Puzderová | Majstrovstvá Európy GPC v tlaku na lavičke | FŠ |
| národné  máj 2012 | 2. | Alžbeta Segedyová  Petra Tomková  Ivana Faměrová | Majstrovstvá Slovenskej republiky – gymnastický aerobik | FŠ |
| medzinárodné  máj 2012 | 3. | Alžbeta Segedyová  Petra Tomková  Ivana Faměrová | Medzinárodné majstrovstvá Slovenskej republiky – gymnastický aerobik | FŠ |
| národné  jún 2012 | 1. | Alžbeta Segedyová  Petra Tomková  Ivana Faměrová | Slovenská univerziáda – gymnastický aerobik | FŠ |
| národné  máj 2012 | 4. | Alžbeta Segedyová  Petra Tomková  Ivana Faměrová | Celoslovenské kolo ŠVOČ v Bratislave | FŠ |
| národné  jún 2012 | 1. | Alžbeta Segedyová  Petra Tomková  Ivana Faměrová | Univerziáda SR v Bratislave | FŠ |
| národné | 1. miesto  1. miesto  3. miesto | Bianka Cuperová | Univerziáda SR – plávanie (50m motýlik, 4x50m VS, 4x50m PP) | FŠ |
| národné | 3. miesto  3. miesto  1. miesto  3. miesto | Juliana Eschwig-Hajtsová | Univerziáda SR - plávanie ( 100m prsia, 200m PP, 4x50mVS, 4x50m PP) | FŠ |
| národné | 3. | Stanislav Novotný | Univerziáda SR – plávanie (200m PP) | FŠ |
| národné | 6. | Maroš Sopko | Extraliga – volejbal | FŠ |
| národné | 1. | Maroš Sopko  Michal Hudák  Ľuboš Macko  Ľubomír Zavacký  Marek Malina | Univerziáda SR vo volejbale | FŠ |
| národné | 2. | Miroslav Gočík | Univerziáda SR v speedbedmintone  (dvojhra) | FŠ |
| národné | 3. | Miroslav Gočík  Matúš Matava | Univerziáda SR v speedbedmintone  ( štvorhra) | FŠ |
| národné | 3. | Matúš Matava | Univerziáda SR v speedbedmintone  (dvojhra) | FŠ |
| národné | 7. | Slavomír Benč | Univerziáda SR v speedbedmintone  ( dvojhra) | FŠ |
| národné | 1. | Andrea Palanská | Celoslovenské kolo vedomostnej súťaže o olympizme pre vysoké školy | FŠ |
| národné | 3. | Peter Herstek  Jozef Palko  Lukáš Sekerák  Lukáš Figura | Univerziáda SR - futbal | FŠ |
| národné | 1. | Lukáš Beer | Univerziáda SR – atletika (skok do výšky) | FŠ |
| národné | 1. | Adam Zavacký | Univerziáda SR – atletika (beh 100m)) | FŠ |
| národné | 1. | Martin Buffa | Univerziáda SR – atletika (skok do diaľky) | FŠ |
| národné | 1. | Ján Teliška | Univerziáda SR – atletika (vrh guľou) | FŠ |
| národné | 4. | Martina Šamudovská | Univerziáda SR – atletika (beh 3000m) | FŠ |
| národné | 4. | Marek Tartaľ | Univerziáda SR – atletika (hod diskom) | FŠ |
| národné | 7. | Veronika Mačejovská | Univerziáda SR – atletika (beh 100m) | FŠ |
| národné | 8. | Ivana Meráková | Univerziáda SR – atletika (hod oštepom) | FŠ |
| národné | 3. | Lukáš Beer | Majstrovstvá Slovenskej republiky (skok do výšky) | FŠ |
| Medzinárodné | 1. miesto | Peter Lukáč  Ján Breza | Súťaž záchranných zdravotných služieb Lešť | FZO |
| Medzinárodné | 3.miesto | František Karafa  Michal Ilavský | Súťaž záchranných zdravotných služieb Lešť | FZO |
| Medzinárodné | 3.miesto | Igor Šajtlava  Ján Slávik  Radovan Pavlík | Súťaž študentov zdravotníckych záchranárov Plzeňský pohár záchranářů | FZO |
| Medzinárodné | účasť | Martina Darmová  Kristína Fecková  Lívia Pekarovičová | Súťaž študentov zdravotníckych záchranárov Plzeňský pohár záchranářů | FZO |
| Medzinárodné | 2. | Peter Jacko  Igor Šajtlava | Súťaž študentov zdravotníckych záchranárov Rescue Academy Orava | FZO |
| Medzinárodné | účasť | Matúš Ferenc  Likáš Blizman | Súťaž študentov zdravotníckych záchranárov Rescue Academy Orava | FZO |
| Medzinárodné | účasť | Tomáš Milichovský  Nenad Mitrovič  Karol Macák  Lukáš Gordiak | Súťaž študentov zdravotníckych záchranárov Rokytnice Česká republika | FZO |
| Národná | 2. miesto  1. miesto | Michal Ilavský  Jozef Krajčo | Slovenské kolo študentskej vedeckej odbornej činnosti | FZO |
| Medzinárodná konferencia | Aktívna účasť | Jozef Krajčo | 4. študentská konferencia Univerzita Primorska; máj 2012, Izola, Slovinsko | FZO |
| Medzinárodná konferencia | Aktívna účasť | Daniela Štofiková  D. Babaková | Medzinárodná študentská konferencia; máj 2012, Nowy Targ, Poľsko | FZO |
| Medzinárodné | 2. | Metropolitný vzdelávací chór Pravoslávnej Cirkvi Sv. vmč. Sofie, Viery, Nadeždy a Ľubvi | 31. ročník Medzinárodného Festivalu “*Hajnowskie Dni Muzyki Cerkiewnej*”; Poľsko | PBF |

# ĎALŠIE VZDELÁVANIE NA PU

Súčasťou PU je Centrum celoživotného a kompetenčného vzdelávania (ďalej len „CCKV PU“), ktorého poslaním jepríprava, organizácia a zabezpečenie aktivít v rámci ďalšieho a celoživotného vzdelávania, ktoré sa uskutočňuje najmä v zmysle zákona o VŠ a Zákona o ďalšom vzdelávaní   
(č. 386/1997 a č. 567/2001), so zameraním na doplnenie, rozšírenie a prehĺbenie získaného vzdelania, resp. rekvalifikáciu, prostredníctvom vhodne zvolených metód, organizačných foriem, didaktických princípov, s využívaním najnovších materiálnych didaktických prostriedkov a IKT, hlavne  
z humanitných a prírodovedných oblastí a odborov.

**Útvary CCKV PU:**

1. Ústav digitálnych kompetencií (ÚDK).
2. Audiovizuálne štúdio CCKV PU.
3. Ústav jazykových kompetencií (UJK).
4. Univerzita tretieho veku (UTV).
5. Prešovská detská univerzita (PDU).
6. Autoškola UNIPO.

Z uvedených útvarov sa celoživotným vzdelávaním zaoberajú**:**

* **Ústav digitálnych kompetencií (ÚDK)**

Celouniverzitné integrované pracovisko, ktoré zabezpečuje na PU výučbupredmetovIKT podľa medzinárodnej metodiky a štandardov ECDL/ICDL v spojení s certifikáciou ECDL/ICDL. Akreditované testovacie centrum PU (SK076) v roku **2012** certifikovalo **24** uchádzačov. V rámci tejto sekcie bolo zrealizovaných i niekoľko odborných školení a seminárov k príprave uchádzačov na ECDL testovanie. V rámci ÚDK CCKV PU, v súčinnosti s CVT PU, prebehla v roku 2012 v rámci profilaktiky IT učební komplexná aktualizácia softvérových platforiem, používaných v rámci edukačného procesu. V roku 2012 prešli obsahovou aktualizáciou (revíziou) všetky predmety ponúkané ÚDK CCKV PU.

* **Ústav jazykových kompetencií (ÚJK)**

Je celouniverzitným pracoviskom a organizuje odbornú jazykovú výučbu na fakultách univerzity. Ústav vykonáva odbornú pedagogickú a vedeckovýskumnú činnosť v súlade s koncepciou rozvoja vysokoškolského vzdelávania a s potrebami jednotlivých fakúlt a ostatných pracovísk PU.

**Vybrané aktivity r. 2012:**

* Publikovanie Ročenky CCKV: Kľúčové kompetencie pre celoživotné vzdelávanie III,
* Pravidelné testovanie kandidátov na získanie medzinárodného certifikátu ECL z anglického jazyka (raz za dva mesiace),
* kurz pre Canadian Bilingual Institute Bratislava (pre zamestnancov spoločnosti Sunpharma v Prešove),
* podporný kurz angličtiny pre doktorandov - rozsah: 20 hodín, ZS 2012/2013,
* podporný kurz nemčiny pre doktorandov – rozsah: 20 hodín, ZS 2012/2013,
* kurzy cudzích jazykov - anglický a nemecký, rozsah 20 hodín pre zamestnancov PU,
* realizovanie skúšky z anglického, nemeckého a ruského jazyka ako súčasť prijímacej skúšky do doktorandského štúdia pre všetky študijné programy FF.
* **Univerzita tretieho veku (UTV)**

V súčasnosti študuje na UTV spolu **118** študentov v Prešove. Edukácia je zabezpečovaná prostredníctvom všeobecného základu v prvom ročníku a špecializácii ako: Krajinná architektúra - záhradkárstvo, Geografia, Dejiny relígií, Starostlivosť o zdravie, Astronómia, Manažérska psychológia a Dejiny a súčasnosť hudby. Študenti pracujú v troch krúžkoch: spevácky, turistický a recitačný. Zároveň sa zúčastňujú projektov, napr. Mestského úradu Prešov Pre Všetkých, Senior v knižnici, konaný v spolupráci s Knižnicou P.O. Hviezdoslava v Prešove. V roku 2012 UTV získala z Projektu ORANGE finančné prostriedky „Zelená pre seniorov“.

**Tabuľka 11: Prehľad študijných programov a počtov študentov na UTV v r. 2012**

|  |  |  |
| --- | --- | --- |
| **Študijný program** | **Ročník** | **počet študentov** |
| Všeobecný základ | 1. ročník | 15 |
| Astronómia | 2. ročník | 9 |
| Krajinná architektúra-záhradkárstvo | 2. ročník | 17 |
| Manažérska psychológia | 2. ročník | 5 |
| Dejiny a súčasnosti hudby | 2. ročník | 20 |
| Geografia | 3. ročník | 8 |
| Dejiny relígií | 3. ročník | 29 |
| Starostlivosť o zdravie | 3. ročník | 15 |
| **Spolu** |  | **118** |

* **Prešovská detská univerzita (PDU)**

PDU je od r. 2008 súčasťou medzinárodnej siete detských univerzít European Children´s University Network (EUCU.NET). 9. – 13. júla 2012 v spolupráci s Kabinetom výskumu detskej reči a kultúry PF PU sa konal piaty ročník PDU. Prírodovedne a spoločenskovedne orientované prednášky boli zamerané na poznávanie osobitostí prírody Prešova a jeho okolia (z oblasti histórie, architektúry a výtvarného umenia, ľudových tradícií a prírodných špecifík Šariša, literatúry, multikultúrnosti regiónu a pod.) Prednášky viedli renomovaní vysokoškolskí pedagógovia, ako aj známe osobnosti z kultúry a médií, ktoré pochádzajú z Prešova a šarišského regiónu. Hlavou témou 5. ročníka PDU boli *„Poklady prírody“.* Špecifikom študijného programu PDU je aj to, že na prednášky nadväzujú semináre - tvorivé dielne (lektormi boli okrem vysokoškolských učiteľov aj vynálezcovia, umelci, ľudoví remeselníci, mediálne celebrity a pod.). Prednášky malí vysokoškoláci absolvovali spoločne, pracovné dielne prebehli v  študijných skupinách, ktoré organizačne zabezpečili študenti Pedagogickej fakulty PU. Na záver svojho pobytu deti vypracovali absolventskú prácu a na slávnostnej promócii im rektor PU odovzdal diplom a udelil titul „*bakalárček“,* resp. *„magisterček“.*

Na piatom ročníku sa zúčastnilo 180 detí z prešovského i košického regiónu, z toho 32 chlapcov a 58 dievčat vo veku 7 – 10 rokov a 40 chlapcov a 50 dievčat vo veku 11 – 15 rokov. Záujem prejavili aj médiá - Rádio Prešov, Denník Korzár, Slovenská televízia, Markíza, Slovenský rozhlas a i. Na podujatí participovalo 40 prednášajúcich a lektorov prevažne z PU ( PF, FHPV, FŠ, FF), ale i pozvaných lektorov na umenovedné disciplíny a tvorivé dielne (TU Košice, Základné umelecké školy, Soľnobanský čipkársky cech a i.) a 28 študentov PF PU a FHPV PU (ako tútori). V priebehu 1 týždňa sa uskutočnilo 16 prednášok a 83 seminárov, resp. tvorivých dielní v dvoch študijných programoch – bakalárček a magisterček.

* **Autoškola UNIPO**

Autoškola UNIPO vytvára podmienky pre voľnočasové aktivity študentov PU, ktorí majú možnosť sa podrobnejšie oboznámiť s niektorou z ponúkaných oblastí dopravnej výchovy:

* Teória vedenia vozidla (oboznámenie sa s novými technickými prvkami)
* Zásady bezpečnej jazdy (jazda za zníženej viditeľnosti – nočná jazda, jazda s prípojným

vozidlom, kooperatívna jazda, defenzívna jazda).

* Zásady EKO jazdy (ekologická a ekonomická jazda).
* Konštrukcia a údržba vozidiel (zimná, letná, periodická).
* Aplikácia GPS v cestnej doprave (jazda v neznámom teréne).
* Predpisy o cestnej premávke a s nimi súvisiace právne predpisy

(aktuálne novely, legislatívne zmeny a ich dopad na účastníka cestnej premávky).

Autoškola UNIPO participuje na projekte SOL (Save Our Lives) „Kompletná stratégia pre bezpečnosť cestnej dopravy v Strednej Európe“, cieľom ktorého je zvýšenie efektivity miestnych a regionálnych zainteresovaných organizácií/subjektov pri predchádzaní dopravným nehodám v oblasti Strednej Európy.

**Počet a charakteristika kurzov autoškoly UNIPO (v roku 2012):**

1. Kurz skupiny B, AM, podskupiny B1

Počet absolventov: 6

Začiatok kurzu: 02. 02. 2012

1. Kurz skupiny B, AM, podskupiny B1

Počet absolventov: 4

Začiatok kurzu: 12. 04. 2012

1. Kurz skupiny B, AM, podskupiny B1

Počet absolventov: 3

Začiatok kurzu: 19. 07. 2012

1. Kurz skupiny B, AM, podskupiny B1

Počet absolventov: 9

Začiatok kurzu: 18. 10. 2012

* **Sprievodca cestovného ruchu**

V júli 2011 v súlade s § 9 ods.2 zákona č. 568/2009 Z.z. o celoživotnom vzdelávaní a o zmene a doplnení niektorých zákonov, bolo Centru celoživotného a kompetenčného vzdelávania vydané Potvrdenie o akreditácii vzdelávacieho programu ďalšieho vzdelávania – Sprievodca cestovného ruchu (POA: 1884/2011/36/1).

V roku 2012 absolvovalo kurz sedem účastníkov.

* **Ďalšie možnosti celoživotného vzdelávania na PU**

V rámci celoživotného vzdelávania PU realizuje v súlade s § 53 ods. 9 *rigorózne skúšky*. V roku 2012 vykonalo úspešne rigoróznu skúšku a bolo obhájených 148 rigoróznych prác.

Ďalšie vzdelávanie (rozširujúce štúdium, mimoriadne štúdium, doplňujúce pedagogické štúdium) je realizované na FF, FHPV, PF a PBF, kde v roku 2012 bolo zapísaných 299 študentov.

V zmysle zákona č. 581/2007 Z. z. o doplňujúcom pedagogickom štúdiu realizuje Centrum celoživotného a kompetenčného vzdelávania štúdium na získanie pedagogickej spôsobilosti na výchovno-vzdelávaciu činnosť, kde v  roku 2012 bolo zapísaných 136 študentov.

Kontinuálne vzdelávanie realizovala FHPV pre 41 vzdelávaných. Špecializačné štúdium v špecializačnom študijnom programe v zdravotníckom povolaní sestra realizovala FZO so zapojením 115 vzdelávaných.

Na FHPV bolo vykonaných 32 atestácií a na PF 2 atestácie pedagogických zamestnancov s dosiahnutým vysokoškolským vzdelaním druhého stupňa.

V roku 2012 boli MŠVVaŠ SR schválené 4 programy prípravného atestačného vzdelávania a 1 program aktualizačného vzdelávania, ktorých garantov je Ústav pedagogiky, psychológie a andragogiky FHPV.

# Hodnotenie kvality vzdelávania

Kvalita vzdelávacieho procesu patrí k prioritným zámerom poslania univerzity. PU vníma kvalitu ako komplexný proces determinovaný činiteľmi, ktoré ju výrazným spôsobom určujú.

**Základné hodnotiace kritériá úrovne kvality poskytovaného vzdelávania na PU**

**v Prešove**

1. Hodnotenie úrovne uchádzačov o štúdium študijného programu
   1. Propagácia štúdia na PU – zverejňovanie kritérií hodnotenia a požiadaviek prijatia
   2. Prijímacie pokračovanie
2. Proces vzdelávania
   1. Metódy vzdelávania ( v kontextoch špecifík študijných programov), ktoré vyučujúci uplatňujú a úroveň samoštúdia študentov
   2. Priebežné zisťovanie a hodnotenie vedomostí a zručností študentov v predmetoch (kritériá a štandardy hodnotenia, hodnotenie úspešnosti dosiahnutej kvality vedomostí a zručností podľa profilujúcich predmetov, zverejňovanie výsledkov hodnotenia)
3. Zapojenie študentov do vedeckých aktivít, ocenenia študentov, mobility študentov
4. Hodnotenie kvality vzdelávania študentmi - § 70 ods. 1 písm. h –zákona o vysokých školách (dotazníky pre študentov, autodiagnostické dotazníky pre učiteľov, hospitačné záznamy a iné informačné zdroje)

4.1 Kontrolné mechanizmy v hodnotení (pravidlá zabezpečovania a monitorovania kvality vzdelávania v rámci fakulty –vrátane vyjadrenia kvantitatívnymi ukazovateľmi napr. počet hospitácií, počet sťažnosti na priebeh výučby a pod.)

4.2 Podmienky vzdelávania (zdroje – personálne, finančné, technické: knižnica, študovne, e-zdroje, prístup k internetu, posluchárne, administratíva)

* 1. Zistené nedostatky a odporúčania na zmenu, vyhodnotenie predchádzajúcich prijatých opatrení

1. Hodnotenie dosiahnutých vedomostí a schopností po absolvovaní vzdelávacích činností (sumatívne hodnotenie, štátne skúšky: kvalita záverečných prác, úroveň akademického poznania)
2. Externé hodnotenie (Akreditačná komisia, AHELO, Trendence Graduate Barometer, My University – do týchto portálov sa zapájajú naši študenti)
3. Prepojenosť štúdia s praxou
4. Spätná väzba od zamestnávateľov (používané formy)
5. Zverejňovanie výsledkov hodnotenia kvality vzdelávania

Uvedené indikátory kvality vytvárajú priestor pre ich systematické implementovanie od úrovne vedenia univerzity cez fakulty, katedry, učiteľov až k predmetovej úrovni. Ich podrobná analýza je súčasťou rokovaní grémií rektora, dekanov a vedúcich katedier.

Difúznosť študijných odborov a programov, ktoré realizujú jednotlivé fakulty implikuje aj diferencované prístupy pre ich optimalizáciu od tvorby študijného programu, cez jeho aplikáciu v edukačnom procese až po vyhodnocovanie úspešnosti jeho absolvovania.

**Metódy vzdelávania ( v kontextoch špecifík študijných programov),** ktoré vyučujúci uplatňujú sú rôznorodé, sú kombináciou tradičných aj moderných metód s podporou IKT, pričom sa rešpektujú špecifiká cieľov, výstupov a obsahu jednotlivých disciplín.

V rámci priamej výučby sú okrem klasických metód (prednáška, výklad, rozhovor, diskusia, exkurzia) uplatňované aj metódy vyplývajúce zo špecifík študijných programov realizovaných na jednotlivých fakultách: pedagogická prax, tvorba portfólií, učebných aktivít a projektov integratívneho a polyestetického charakteru, práca s PC, internetom a interaktívnou tabuľou (aplikácia SmartBoard), powerpointová a multimediálna prezentácia, induktívne a deduktívne metódy uplatňované pri kolokviálnej forme seminárov, brainstorming, brainwriting, pojmové mapy, zážitkové, inscenačné a situačné metódy, panelová diskusia, demonštrácia umeleckého diela, praktické cvičenia v oblasti hudobných i výtvarných aktivít, prezentovanie ukážok vyučovacích hodín, kauzistík, prípadových štúdií.

Špecifiká niektorých predmetov implicitne (estetika, hudobné umenie, sociálna práca, psychológia) určujú aj metódy a formy práce: účasť na divadelných predstaveniach a koncertoch, terénne praktikum a pod.

V rámci nepriamej výučby sú to, napríklad na PF kurzy v e-learningovom prostredí MOODLE s okamžitou spätnou väzbou v realizovaných testoch, dotazníkoch, resp. zadaniach.

S podporou LMS Moodle - prostredníctvom ponúkaných kurzov sa realizuje najmä samoštúdium – osvojovanie teoretických vedomostí, získavanie zručností, overovanie vedomostí a výmena skúseností na základe inštrukcií (opôr), didaktických materiálov (textov, aktivít, cvičení, testov, audionahrávok, powerpointových prezentácií, diskusných fór, chatov, atď.) Úroveň samoštúdia študentov je diferencovaná, celkovo nie veľmi uspokojivá. Študenti v nedostatočnej miere využívajú priestor, ktorý sa vytvoril na samoštúdium znížením počtu kontaktných hodín. Odzrkadľuje sa to na úrovni produkčných samostatných prác, aj v príprave na semináre.

**Informácie o priebežnom a záverečnom hodnotení vedomostí a zručností podľa**

**profilujúcich predmetov študijných programov**

Kritériá a štandardy hodnotenia sú zadefinované v informačných listoch predmetov, ktoré sa aktualizujú v sylabách jednotlivých predmetov a vychádzajú z kritérií, ktoré sú zadefinované v študijnom poriadku fakulty. Študenti sú na úvodnej hodine informovaní o týchto kritériách, o spôsoboch priebežného a záverečného hodnotenia, o kvantitatívnych a kvalitatívnych kritériách splnenia požiadaviek daného predmetu i o formách kontroly. Priebežné zisťovanie vedomostí a zručností sa realizuje prostredníctvom vedomostných testov, seminárnych prác, edukačných projektov, portfólií prác, individuálnych hudobno (výtvarno)-expresívnych interpretácií. Záverečné zisťovanie vedomostí a zručností prebieha formou vedomostných testov, ústnych skúšok, ústnych kolokviálnych skúšok, záverečných prezentácií projektov. Výsledky priebežného i záverečného hodnotenia sú zaznamenávané v systéme MAIS a študenti sú tak informovaní o úrovni získaných poznatkov a zručností (v časovom horizonte 1-7 dní). Každý študent, ak nie je spokojný s výsledkom hodnotenia sa môže obrátiť na skúšajúceho, aby dostal spätnú informáciu o príčinách svojho neúspechu, v čom neuspel. Závažnejšie prípady nespokojnosti sa riešia aj na úrovni prodekana či dekana fakulty.

Autotesty a testy sú súčasťou e-learningového prostredia Moodle s výhodou okamžitého transparentného vyhodnocovania. Kvalita poznania zadefinovaná v jadre vedomostí premietnutá do konkrétnej podoby v informačných listoch má, napríklad na FF pri počte 2621 študentov dennej a externej formy štúdia za letný semester ak.roka 2011/12 zaevidovaných **20 232** hodnotení takúto podobu.

**Tabuľka 12: Prehľad hodnotení**

|  |  |  |
| --- | --- | --- |
| **Hodnotiaci stupeň** | **Počet hodnotení** | **Percentuálne zastúpenie** |
| **A** | **7481** | **37,0** |
| **B** | **3788** | **18,7** |
| **C** | **3531** | **17,5** |
| **D** | **2356** | **11,6** |
| **E** | **1893** | **9,4** |
| **FX** | **1183** | **5,8** |
| **spolu** | **20232** |  |

Takéto východiskové informácie slúžia na ďalšie analytické spracovanie na všetkých stupňoch riadenia fakulty pre hľadanie účinných nástrojov zefektívňovania edukačného procesu v celej jeho komplexnosti.

Osobitná pozornosť je venovaná obhajobám záverečných prác a štátnym skúškam. PU to považuje za priestor, v ktorom majú študenti preukázať komplexnosť poznania v študovanom odbore. Aj na základe analýz ankety pre študentov, názorov študentov na portáli My university i poznania našich učiteľov vyplýva, že väčší priestor je potrebné venovať obhajobe záverečných prác, kde je možnosť komplexného posúdenia zvládnutia teoretického poznania študovanej oblasti, ale i schopnosti používať primerané výskumné nástroje. Štátna skúška by mala byť akademickou diskusiou, v ktorej študent preukáže schopnosti vidieť poznanie v súvislostiach a nemala by to byť repríza čiastkových skúšok.

**Hodnotenie kvality vzdelávania študentmi**

V zmysle zákona č. 496/2009Z.z., ktorým sa mení a dopĺňa zákon č. 131/2002 boli na PU pripravené nasledovné nástroje určené na zisťovanie kvality ponúkaných študijných programov a overenie kvality vzdelávacej činnosti pedagógov:

**Interné hodnotenie**

1. ***Dotazník hodnotenia študijného programu***
2. ***Dotazník spätnej väzby*** určený na zmapovanie kvality vzdelávacej činnosti pedagógov na PU.

**Externé hodnotenie**

1. ***Trendence Graduate Barometer -*** kde prostredníctvom on-line dotazníka bola analyzovaná európska vzorka a rôzne podskupiny, vrátane študentov zo Slovenska. Trendence Graduate Barometer sa stal najväčším prieskumom v oblasti kariéry, vzdelávania a zamestnávateľov v Európe. Celkovo sa na ňom zúčastnilo 950 inštitúcií v 24 krajinách a na jeho otázky odpovedalo 343 796 študentov. V rámci Slovenska odpovedalo ***5 237 študentov***, **z toho 564 študentov PU** (v roku 2011 to bolo 576 študentov), v štruktúre 77,2% žien a 22,8% mužov, resp. 68% študentov Bc., 27,1% Mgr. a 4,9% študentov PhD.
2. **My university – webový portál PU,** v ktorom majú študenti priestor vyjadriť sa aktuálnym problémom života univerzity
3. **AHELO** (Assessment of Higher Education Learnung Outcomes – Feasibility Study) zameraný na hodnotenie kvality vysokoškolského vzdelávania. Do tohto projektu sa zapojili študenti a učitelia PU. Výsledky majú byť k dispozícii v krátkom čase.

**Systém sociálnej podpory študentov**

Ťažiskovým v tomto kontexte je systém poskytovania štipendií, ktoré sa v roku 2012 členili na:

* + sociálne štipendiá poskytované podľa Vyhlášky MŠ SR č. 102/2006 Z. z. v znení vyhlášky č. 396/2008 Z. z. a vyhlášky 227/2012 Z.z.
  + štipendiá pre študentov tretieho stupňa vzdelávania v dennej forme štúdia,
  + motivačné štipendiá členené ďalej na prospechové a mimoriadne štipendiá.

V roku 2012 poskytla univerzita študentom prvých dvoch stupňov štúdia sociálne štipendiá v celkovej výške 3 638 407 €. Čerpanie sociálnych a motivačných štipendií podľa jednotlivých fakúlt sumarizuje Prehľad 43.

**Tabuľka 13: Sociálne a motivačné štipendiá vyplatené v roku 2012**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **sociálne štipendium** | |  | **prospechové štipendium** | |  | **mimoriadne štipendium** | |
| **počet štipendistov (v priemere za mesiac)** | **objem**  **(v €)** |  | **počet štipendistov** | **objem  (v €)** |  | **počet štipendistov** | **objem  (v €)** |
| **FF** | 432,33 | 1 184 807 |  | 500 | 106 370 |  | 48 | 8 942 |
| **GTF** | 104,6 | 245 210 |  | 125 | 28 010 |  | 19 | 3 800 |
| **FHPV** | 351 | 767 550 |  | 368 | 98 530 |  | 20 | 4 560 |
| **FM** | 209 | 602 990 |  | 290 | 73 750 |  | 16 | 2 990 |
| **PF** | 145 | 322 735 |  | 228 | 53 710 |  | 26 | 3 890 |
| **PBF** | 107 | 209 655 |  | 100 | 24 885 |  | 0 | 0 |
| **FŠ** | 39 | 104 390 |  | 37 | 9 200 |  | 25 | 4 380 |
| **FZO** | 87,8 | 195 975 |  | 160 | 40 610 |  | 5 | 1 110 |
| **PU** | 2,5 | 5 095 |  | 1 | 200 |  | 0 | 0 |
| **SPOLU** | **1478,23** | **3 638 407** |  | **1809** | **435 265** |  | **159** | **29 672** |

Na rektoráte bolo zaevidovaných 20 odvolaní voči Rozhodnutiam o priznaní/nepriznaní sociálneho štipendia. Rektorát PU ako správny orgán zmenil v 2 prípadoch rozhodnutie a to priznaním sociálneho štipendia. Ďalších 18 odvolaní bolo postúpených odvolaciemu orgánu, ktorým je MŠVVaŠ SR. Ministerstvo v 11 prípadoch potvrdilo správnosť vydaných rozhodnutí, voči ktorým sa študenti odvolali v roku 2012 a 7 rozhodnutí zrušilo a vrátilo rozhodujúcemu orgánu na prejednanie.

**Záver**

**Návrh opatrení za účelom odstránenia nedostatkov v kvalite vzdelávania**

1. Organizovať spoločný Deň otvorených dverí, kde záujemcovia o štúdium na Prešovskej univerzite budú mať možnosť získať nielen komplexný prehľad o študijných odboroch a programoch, ale aj možnosť vidieť štúdium v reálnych podmienkach
2. Zorganizovať  Deň univerzity, ktorého zámerom bude budovanie identity s alma mater
3. Prehodnotiť súčasné študijné programy v kontextoch spätnej väzby od študentov a s prihliadnutím na ich aplikačnú rovinu pre potreby praxe
4. Otvoriť štúdium vysokoškolskej pedagogiky ako významného nástroja pre odborný rast všetkých tvorivých pracovníkov univerzity
5. Skvalitniť jazykové kompetencie učiteľov s možnosťou vyučovať odborné predmety v študijných programoch pre zahraničných študentov
6. Podporovať účasť zahraničných odborníkov na výučbe
7. Mobilitné aktivity učiteľov a študentov rozšíriť aj mimo zóny V4
8. Motivovať učiteľov k zvyšovaniu kvality výučby oceňovaním tých, ktorí dosahujú vynikajúce výsledky nielen vo vedecko-výskumnej, ale aj pedagogickej činnosti
9. Prijímanie študentov skvalitniť využívaním testovania v SCIO